| Pato cristado |
| --- |
| Macho/Femia
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Aythyinae |
| Xénero: | ***Aythya*** |
| Especie: | ***A. fuligula*** |

 |
| Nome binomial |
| ***Aythya fuligula***(Linnaeus, 1758) |

*Aythya fuligula*
O **pato cristado** ou **parrulo cristado** (*Aythya fuligula*) é un anátido mergullador de pequeno tamaño.

Descrición
----------

Os machos adultos son negros, cos lados brancos e o peteiro de cor azul, cunha crista de plumas na cabeza que lle dá o nome á especie. Os ollos son amarelos brillantes.

As femias adultas son castañas cos lados máis pálidos, moi semellantes ás femias doutras especies próximas. Algunhas teñen unha marca branca ó redor do bico. 

Femia de pato cristado

Distribución e hábitat
----------------------

Cría en zonas temperadas e do norte de Eurasia. Aparece como visitante ocasional nas costas dos Estados Unidos e o Canadá. Ocuparon Centroeuropa no século XVIII procedentes do oeste e do norte. A expansión que está a sufrir a súa area de distribución atribúese ao aumento das poboacións de mexillóns de auga doce e á aparición de superficies acuáticas novas como consecuencia da extracción de áridos. Os máis dos exemplares son migratorios e pasan os invernos nas zonas máis mornas do oeste e sur de Europa e sur de Asia. Nalgunhas zonas, coma nas illas británicas, as costas do mar do Norte, Alemaña, Francia, Polonia e o Benelux son sedentarios. No inverno forman grandes bandadas en augas abertas.

Vive a carón de lagos e pantanos, pero atópase tamén en ríos, lagoas costeiras, na beira do mar e en estanques urbanos.

Reprodución
-----------

Cría en áreas con moita vexetación preto de lagos e pantanos. Fai o niño no chan, agochado entre as plantas. A época reprodutora vai de xuño a xullo e crían os polos ata agosto.

Alimentación
------------

O 60% da súa dieta componse de mexillóns e caracois, un 30% de artrópodos e outros animais pequenos, e o resto de vexetais. Cando busca comida pode mergullarse ata os dous metros de profundidade. En xeral, os pitos son alimentados exclusivamente de insectos.

Status
------

En Europa crían entre 250.000 e 300.000 parellas. En Rusia entre 400.000 e 500.000.

Ave de adorno
-------------

O **pato cristado**, que é unha especie de parrulo atractiva, áxil e fácil de coidar, é unha ave decorativa en parques desde hai moito tempo. No século XVII estaba presentes nos xardíns de Versalles e Londres. En 1848 no zoo londiniense criáronse os primeiros polos nados en catividade.

Nome común noutras linguas
--------------------------

* Alemán:Reiherente
* Búlgaro: Kachulata potapnitsa (Качулата потапница)
* Checo:Polák chocholačka
* Danés:Troldand
* Inglés: Tufted Duck
* Español: Porrón moñudo
* Estoniano: Tuttvart
* Finés Tukkasotka
* Francés: Fuligule morillon
* Húngaro:Kontyos réce
* Islandés: Skúfönd
* Italiano:
* Neerlandés: Kuifeend
* Noruegués: Toppand
* Sueco: Vigg

Notas
-----

1. ↑  BirdLife International (2012). "*Aythya fuligula*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑  Forma preferida polo bUSCatermos, toma como referencias: "Zooloxía" en *Vocabulario de ciencias naturais*. Santiago de Compostela, Xunta, 1991; *Vocabulario multilingüe de organismos acuáticos*. Santiago de Compostela, Centro Ramón Piñeiro para a Investigación en Humanidades, 2000; VV. AA. (2012) *Vocabulario forestal*. Santiago de Compostela, Universidade / Deputación de Lugo

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pato cristado Modificar a ligazón no Wikidata*** |

### Bibliografía

* T. Bartlett, *Ducks And Geese - A Guide To Management*, The Crowood Press, 2002, ISBN 1-85223-650-7
* Hartmut Kolbe; *Die Entenvögel der Welt*, Ulmer Verlag 1999, ISBN 3-8001-7442-1

|  |  |
| --- | --- |
| Identificadores taxonómicos | 
* ADW: Aythya\_fuligula
* Avibase: 67CEA1C1FC88F1DB
* BioLib: 8471
* BirdLife: 22680391
* CMS: aythya-fuligula
* Dyntaxa: 102934
* eBird: tufduc
* EOL: 45510579
* EPPO: AYTHFU
* EUNIS: 909
* FE: 96519
* FE-New: ID
* Fossilworks: 369014
* GBIF: 2498261
* GNAB: tufted-duck
* IBC: ID
* iNaturalist: 7046
* IRMNG: 10200088
* ITIS: 175135
* IUCN: 22680391
* NBN: NBNSYS0000000139
* NCBI: 219594
* Soortenregister: 139900
* TAXREF: 1998
* WoRMS: 159164
* Xeno-canto: Aythya-fuligula

 |